﻿ india's first covid-19 vaccine covaxin by bharat biotech gets DCGI approval for human trials भारत की पहली कोविड-19 वैक्‍सीन को मानवीय परीक्षण के लिए डीसीजीआई से मिली मंजूरी | Health Tips in Hindi
COVAXIN: कोवैक्‍सीन, कोरोना वायरस के खिलाफ भारत की पहली वैक्‍सीन उम्‍मीदवार, जिसे वैक्‍सीन निर्माता भारत बायोटेक द्वारा विकसित किया गया है, उसे चरण । और ।। नैदानिक परीक्षणों के लिए डीसीजीआई की स्‍वीकृति मिली।
कोवैक्‍सीन
भारत बायोटेक द्वारा विकसित COVAXIN, COVID-19 के खिलाफ भारत का पहला स्वदेशी प्रायोगिक टीका है
कोरोनवायरस के खिलाफ टीका का मानव परीक्षण जुलाई में पूरे भारत में शुरू होगा
कोरोनावायरस अब दुनिया में कम से कम 501,847 लोगों को मार चुका है
हैदराबाद: अग्रणी वैक्सीन निर्माता भारत बायोटेक ने घोषणा की है कि उसने भारतीय चिकित्सा अनुसंधान परिषद (आईसीएमआर) और नेशनल इंस्टीट्यूट ऑफ विरोलॉजी (एनआईवी) के साथ मिलकर कोविड-19 के लिए भारत के पहले वैक्सीन कैंडिडेट, 'कोवैक्सीन' को सफलतापूर्वक विकसित कर लिया है और अगले महीने से ह्यूमन ट्रायल शुरू हो जाएगा।
भारत बायोटेक के चेयरमैन और प्रबंध निदेशक, डॉ. कृष्णा एला ने कहा, 'हम कोविड-19 के खिलाफ भारत के पहले घरेलू स्तर पर विकसित वैक्सीन, कोवैक्सीन की घोषणा कर गौरवान्वित हैं। इस वैक्सीन के विकास में आईसीएमआर और एनआईवी की सहभागिता महत्वपूर्ण रही है। सीडीएससीओ के सक्रिय समर्थन और मार्गदर्शन से इस परियोजना को स्वीकृति मिल पाई। हमारे आर एंड डी और विनिर्माण टीमों ने इस प्लेटफार्म की दिशा में हमारी खुद की प्रौद्योगिकियों की तैनाती में अथक परिश्रम किया।'